Up-414/06
Datum: 2007-03-15T00:00:00.000+01:00
ecli: ECLI:SI:USRS:2007:Up.414.06
vrsta: posamični akt
zadeva: ustavna pritožba
objavljeno: Neobjavljeno | 15.03.2007
dokument: US27227
akt: Ustavna pritožba zoper sklep Višjega sodišča v Ljubljani št. PRp 91/2006 z dne 26. 1. 2006 v zvezi s sklepom Okrajnega sodišča v Ljubljani št. PR 1196/2004 z dne 29. 12. 2005
resitev: nesprejem ustavne pritožbe
izrek: Ustavna pritožba zoper sklep Višjega sodišča v Ljubljani št. PRp 91/2006 z dne 26. 1. 2006 v zvezi s sklepom Okrajnega sodišča v Ljubljani št. PR 1196/2004 z dne 29. 12. 2005 se ne sprejme.
stavek: Ustavno sodišče tipiuzirane ustavne pritožbe ne sprejme, ker so očitki tipizirani in tako pavšalni, da ni mogoče opraviti presoje.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
podlaga: Člen 55.2.1, Zakon o Ustavnem sodišču [ZUstS]
datum_vloge: 2006-03-27T22:00:00.000Z
datum_odlocitve: 2007-03-14T23:00:00.000Z

# Up-414/06-9

15. 3. 2007

# SKLEP

Ustavno sodišče je v postopku za preizkus ustavne pritožbe, ki jo je vložila A. A. iz ž., na seji senata 23. februarja 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

---

# sklenilo:

Ustavna pritožba zoper sklep Višjega sodišča v Ljubljani št. PRp 91/2006 z dne 26. 1. 2006 v zvezi s sklepom Okrajnega sodišča v Ljubljani št. PR 1196/2004 z dne 29. 12. 2005 se ne sprejme.

---

# OBRAZLOŽITEV

Pritožnica izpodbija pravnomočni sklep, s katerim je bila zavržena njena pritožba zoper sodbo, izdano v rednem sodnem postopku zaradi storitve prekrška po Zakonu o varnosti cestnega prometa (Uradni list RS, št. 30/98 in nasl. – ZVCP).

Pritožnica vlaga tipizirano ustavno pritožbo, s katero zatrjuje kršitve 14., 15., 22., 23., 25., 26., 27., 29. in 30. člena Ustave ter nepravilno ugotovitev dejanskega stanja in napačno uporabo prava.

V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče preizkusi le, ali so bile z izpodbijano sodno odločbo kršene človekove pravice ali temeljne svoboščine. Pritožničini očitki, ki jih vsebuje ustavna pritožba, so tipizirani in tako pavšalni, da po mnenju Ustavnega sodišča ni mogoče opraviti njihove presoje. Ker gre za enak primer, je bilo treba odločiti kot v sklepu št. Up-634/05 z dne 27. 3. 2006 (Uradni list RS, št. 36/06).

Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Janez Čebulj in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

---

Predsednik senata

dr. Zvonko Fišer